# Nyanza: Lightning strikes a man and his sons, killing one - Rwanda<https://ground.news/article/nyanza-lightning-strikes-a-man-and-his-sons-killing-one?utm_source=headline-link&utm_medium=share>20 January, 2025Summary by UMUSEKE

# Ndagijimana Elisa, 29, was struck by lightning and died instantly, while her other siblings and father were taken to hospital for treatment of injuries and shock. UMUSEKE has learned that on the afternoon of January 20, 2025, at around 8:00 PM, three people were struck by lightning, one of whom died instantly. It happened in Nyanza district, Busoro sector, Shyira cell, Gahogo village. During a light rain with strong winds, lightning struck three…Nyanza: Inkuba yakubise umugabo n’abahungu be umwe arapfa - Rwanda

[https://umuseke.rw/2025/01/nyanza-inkuba-yakubise-umugabo-nabahungu-be-umwe-arapfa/

20 January, 2025](https://umuseke.rw/2025/01/nyanza-inkuba-yakubise-umugabo-nabahungu-be-umwe-arapfa/)[NSHIMIYIMANA THEOGENE](https://umuseke.rw/author/theogene-nshimiyimana/)

Akarere ka Nyanza mu ibara ry'umutuku

Ndagijimana Elisa w’imyaka 29 yakubiswe n’inkuba ahita apfa, abandi bavandimwe be na Se bajyanywe kwa mu ganga kuvurwa ibikomere n’ihungabana.

UMUSEKE wamenye amakuru ko ku gicamunsi cyo kuri uyu wa  20 Mutarama 2025 ahagana i Saa munani abantu batatu bakubiswe n’inkuba umwe muri bo ahita apfa.

Byabereye mu karere ka Nyanza mu murenge wa Busoro mu kagari ka Shyira mu mudugudu wa Gahogo.

Mu mvura nke irimo umuyaga mwinshi inkuba yakubise abantu batatu bo mu rugo rumwe, rw’umugabo witwa Nyabyenda Sophie ari bo Ndagijimana Elisa w’imyaka 29 yahise apfa.

Inkuba kandi yakubise uwitwa Nizeyimana Jerôme w’imyaka 23 ndetse na Nyabyenda Sophie w’imyaka 53.

Umunyamabanga nshingwabikorwa w’umurenge wa Busoro Habineza Jean Baptiste yabwiye UMUSEKE aba bagihumeka bahise bajyanwa kwa muganga ku kigo nderabuzima cya Busoro ngo bitabweho n’abaganga.

Muri uru rugo kandi hari uwitwa Akimana Ratifa w’imyaka 19 wagize ihungabana na we ajyanwa kwa muganga ku kigo nderabuzima cya Busoro.

Umuvugizi wa Polisi mu Ntara y’Amajyepfo, SP Emmanuel HABIYAREMYE yemeje aya makuru ko abantu batatu bo mu muryango umwe bakubiswe n’inkuba umwe muri bo witwa NDAGIJIMA Elisa arapfa.

Ati “Twihanganishije umuryango wagize ibyago twibutsa abaturage ko igihe imvura iguye basabwa kugama mu nzu.”